Aɣerbaz d adeg yetturaren tamlilt tameqqrant deg usnerni n tmussniwin i yinelmaden ɣef tutlayt s umata. Di tazwara beddun s uselmed n urmud n tɣuri d umawal i d-yettilin d tagnit i tegzi n uḍris d usnerni n umawal-nsen. Syin ad uɣalen ɣer tjerrumt ideg lemmden ilugan n tutlayt d tuddsa-ines, syin ttuɣalen ɣer tseftit ideg lemmden timeẓra n yimyagen syin ɣer tirawalt ideg lemmden ilugan n tira. Ɣer taggara n yal tagzemt aselmad ixeddem irmad yemgaraden am ufares (s tmenna, s tira) d tzabut i yettaken tagnit i yinelmaden ad d-arun iḍrisen ilmend n yiswiren n tutlyat i lemmden yakan.